Na temelju članka 54. st. 1. Zakona o ustanovama ( „Narodne novine“ broj 76/93, 29/97, 47/99, 35/08), članka 98. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 16/12., 86/12., 94/13. i 152/14.), te članka 54. Statuta Osnovne škole Metel Ožegović, Radovan, Školski odbor Osnovne škole Metel Ožegović, Radovan, uz prethodnu suglasnost Varaždinske županije, KLASA: 012-03/15-01/14, URBROJ: 2186/1-02/1-15-2 od 04. ožujka 2015. godine, na sjednici održanoj 25. ožujka 2015. godine donosi

**IZMJENE I DOPUNE STATUTA**

**OSNOVNE ŠKOLE METEL OŽEGOVIĆ, RADOVAN**

Članak 1.

U članku 1. Statuta Osnovne škole Metel Ožegović Radovan brišu se riječi „izricanje pedagoških mjera“.

Članak 2.

U članku 7. stavak 2. mijenja se i glasi: „Dan škole obilježava se u mjesecu lipnju, a nadnevak se određuje Godišnjim planom i programom rada“.

Članak 3.

U članku 17. stavku 3. brišu se riječi: “do 15. rujna“ i zamjenjuju se riječima „do 30. rujna „.

Iza stavka 5. dodaju se novi stavci 6. i 7. koji glase:

„Godišnji plan i program rada te Školski kurikulum elektroničkim putem do 5. listopada tekuće godine dostavlja se Ministarstvu znanosti obrazovanja i sporta.

Školski kurikulum i godišnji plan i program rada objavljuju se na mrežnim stranicama škole u skladu s propisima vezanim uz zaštitu osobnih podataka.“.

Dosadašnji stavci 6. i 7. brišu se.

Članak 4.

U članku 32. stavku 1. riječi „odlukom o kućnom redu“ zamjenjuju se riječima „kućnim redom“.

Stavak 2. mijenja se i glasi:

„Kućni red donosi Školski odbor nakon provedene rasprave na učiteljskom vijeću, vijeću roditelja i vijeću učenika.“.

Članak 5.

Članak 33. mijenja se i glasi:

“Školski odbor nakon provedene rasprave na učiteljskom vijeću, vijeću roditelja i vijeću učenika donosi etički kodeks neposrednih nositelja odgojno- obrazovne djelatnosti u Školi prema kojemu su dužne postupati sve osobe koje kodeks obvezuje.“.

Članak 6.

Članak 103. mijenja se i glasi:

“Ravnatelj škole mora ispunjavati sljedeće uvjete:

1. završen studij odgovarajuće vrste za rad na radnom mjestu učitelja ili stručnog

suradnika u školi, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij.

2. uvjete propisane člankom 106. Zakona o odgoju i obrazovanju u osnovnoj i srednjoj školi

3. najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Osim osobe koja je završila neki od studija iz stavka 1. podstavka 1. ovoga članka, ravnatelj škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

Iznimno, osoba koja ne ispunjava uvjete iz stavka 1. podstavka 1. ili stavka 2. ovoga članka, može biti ravnatelj škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“ broj 59/90., 26/93.,27/93., 29/94., 7/96., 59/01., 114/01. i 76/05.).

Ravnatelj Škole mora imati i licenciju za rad ravnatelja.".

Članak 7.

U članku 107. dodaju se stavci 6 i 7. koji glase:

„Osoba imenovana za vršitelja dužnosti ravnatelja sklapa sa Školskim odborom ugovor o radu na određeno vrijeme za obavljanje poslova vršitelja dužnosti ravnatelja u skladu s važećim propisima.

Ako osoba koja je imenovana za vršitelja dužnosti ravnatelja ima sa Školom sklopljen ugovor o radu na neodređeno vrijeme za poslove učitelja ili stručnog suradnika, ima pravo na mirovanje ugovora o radu za razdoblje u kojem će obavljati poslove vršitelja dužnosti ravnatelja.“.

Članak 8.

U članku 111a. podstavku 5. riječi: „opće nesposobnosti za rad“ zamjenjuju se riječima: „potpunog gubitka radne sposobnosti“.

Članak 9.

U članku 113. stavak 2. mijenja se i glasi:

“Poslove tajnika može obavljati osoba koja je završila:

a) sveučilišni diplomski studij pravne struke ili specijalistički diplomski stručni studij javne uprave,

b) preddiplomski stručni studij upravne struke, ako se na natječaj ne javi osoba iz točke a) ovog stavka.“

Članak 10.

U članku 115. stavku 1. iza riječi: „ stručni suradnici“ dodaju se riječi „te ravnatelj“

U stavku 2. podstavak 10. mijenja se i glasi:

“- raspravlja o prijedlogu Kućnog reda i Etičkog kodeksa neposrednih nositelja odgojno-

-obrazovne djelatnosti “.

Dosadašnji podstavak 10. postaje podstavak 11.

Članak 11.

U članku 116. stavku 2. iza podstavka 4. dodaju se podstavak 5. koji glasi:

“- na prijedlog razrednika utvrđuje ocjenu iz vladanja“

Dosadašnji podstavak 5. postaje podstavak 6.

Stavak 4. briše se.

Članak 12.

U članku 117. stavak 1. mijenja se i glasi:

„ Sjednice učiteljskog vijeća saziva i predsjedava im ravnatelj škole, a sjednice razrednog vijeća saziva i predsjedava im razrednik.“.

Članak 13.

Članak 118. mijenja se i glasi:

„Radnici Škole su osobe koje u Školi imaju zasnovan radni odnos, a koje sudjeluju u odgojno-obrazovnom radu s učenicima, kao i druge osobe potrebne za rad školske ustanove.

Članak 14.

Članak 127. mijenja i glasi:

„Učenik koji je pohađao drugu osnovnu školu može prijeći u ovo školu i nastaviti školovanje.

Nakon upisa učenika škola će izvijestiti drugu osnovnu školu o obavljenom upisu i zatražiti od te škole da ispiše učenika i dostavi joj prijepis ocjena.

Učenik koji odlazi iz Škole zbog prelaska u drugu školu, škola izdaje prijepis ocjena i ispisuje učenika u roku do sedam dana od dana primitka obavijesti o upisu učenika u drugu školu i u matičnoj knjizi zaključuje posljednji razred koji je završio u školi.“.

Članak 15.

Članak 134. mijenja se i glasi:

„Učenik ili roditelj koji nije zadovoljan zaključenom ocjenom iz pojedinog nastavnog predmeta ima pravo u roku od dva dana od završetka nastavne godine podnijeti zahtjev učiteljskom vijeću radi polaganja ispita pred povjerenstvom.

Polaganje ispita iz stavka l. ovoga članka provodi se u roku od dva dana od dana podnošenja zahtjeva, pred ispitnim povjerenstvom.

Učenik ili roditelj koji nije zadovoljan ocjenom iz vladanja može u roku od dva dana podnijeti zahtjev učiteljskom vijeću radi preispitivanja ocjene.

Odluka učiteljskog vijeća o odluci iz vladanja je konačna.“.

Članak 16.

U članku 135. stavku 1. zarez i riječi “a ocjena povjerenstva je konačna“ brišu se.

Iza stavka 2. dodaju se novi stavci 3. i 4. koji glase:

„Ako je povjerenstvo na ispitu utvrdilo prolaznu ocjenu, ocjena povjerenstva je konačna.

U slučaju da je povjerenstvo učeniku utvrdilo ocjenu nedovoljan (1), a učenik ima zaključenu ocjenu nedovoljan (1) iz najviše dva nastavna predmeta upućuje ga se na dopunski rad.“.

Članak 17.

Članak 136. mijenja se i glasi:

„Za učenika koji na kraju nastavne godine ima ocjenu nedovoljan (1) iz najviše dva nastavna predmeta, Škola je dužna organizirati pomoć u učenju i nadoknađivanju znanja kroz dopunski rad koji je učenik dužan pohađati.

Trajanje dopunskog rada iz stavka 1. ovoga članka utvrđuje Učiteljsko vijeće po nastavnim predmetima i ne može biti kraće od 10 i dulje od 25 sati po nastavnom predmetu.

Učeniku koji tijekom dopunskog rada ostvari očekivane ishode, učitelj zaključuje prolaznu ocjenu. S ocjenom ili potrebom upućivanja na popravni ispit učitelj upoznaje učenika na zadnjem satu dopunskog rada.

Ako se učeniku od četvrtog do osmog razreda nakon dopunskog rada ne zaključi prolazna ocjena, učenik se upućuje na popravni ispit.“.

Članak 18.

Članak 138. mijenja se i glasi:

„Popravni ispiti održavaju se krajem školske godine, a najkasnije do 25. kolovoza tekuće godine.

Termine održavanja popravnih ispita određuje učiteljsko vijeće te ih objavljuje na mrežnim stranicama i oglasnoj ploči škole.“.

.

Članak 19.

Članak 143. briše se.

Članak 20.

U članku 171. stavak 5. riječi „Školski odbor“ zamjenjuje se s riječima „ravnatelj škole“.

Članak 21.

U članku 181. stavak 1. podstavak 6. mijenja se i glasi:

“- raspravlja o prijedlogu kućnog reda i Etičkog kodeksa neposrednih nositelja odgojno obrazovne djelatnosti “.

Članak 22.

U članku 193. stavku 1. iza podstavka 9. dodaje se novi podstavak koji glasi:

„ - raspravlja o prijedlogu Etičkog kodeksa neposrednih nositelja odgojno-obrazovne djelatnosti i Kućnog reda“.

Dosadašnji podstavak 9. postaje podstavak 10.

Članak 23.

U članku 207. stavak 1. podstavak 9. mijenja se i glasi:

„-etički kodeks neposrednih nositelja odgojno-obrazovne djelatnosti“

Članak 24.

Članak 211a. briše se.

XX. PRIJELAZNE I ZAVRŠNE ODREDBE

Članak 25.

Članak 103. stavak 4. Statuta primjenjuju se od 1. siječnja 2017. godine.

Članak 26.

Do stupanja na snagu pravilnika ministra ministarstva nadležnog za osnovno školstvo kojim se propisuju kriteriji za izricanje pedagoških mjera, Škola će izricati pedagoške mjere sukladno odredbama članaka 158. do 176.

Nakon stupanja na snagu pravilnika, odredbe iz članaka 158. do 176. ovog Statuta stavljaju se van snage.

Članak 27.

Izmjene i dopune Statuta stupaju na snagu osmoga dana od dana objave na oglasnoj ploči Škole.

Ove Izmjene i dopune Statuta objavljene su na oglasnoj ploči Škole dana 26. ožujka 2015. godine.

KLASA: 012-03/15-01-1

URBROJ: 2186-131-03-15-7

Radovan, 25. 3. 2015.

Predsjednica Školskog odbora:

Danica Habuzin